**NÁVRH**

**ZMLUVA O DIELO**

**Čl. I.**

**Zmluvné strany**

**Objednávateľ: Obec Nižná Olšava**

Právna forma: obec

Sídlo: Nižná Olšava 100, 090 32 Miňovce

Štatutárny zástupca: Ing. Igor Madzin - starosta obce

IČO: 00330809

DIČ: 2020822430

Kontakt: obecniznaolsava@gmail.com

(ďalej len „Objednávateľ“)

|  |  |
| --- | --- |
| Zhotoviteľ: |  |
| Sídlo: |  |
| Štatutárny orgán: |  |
| Tel.: |  |
| IČO: |  |
| DIČ: |  |
| DIČ DPH: |  |
| E-mail: |  |
| Bankové spojenie: |  |
| IBAN: |  |

(ďalej len „Zhotoviteľ)

Zmluvné strany sa dohodli na uzatvorení tejto Zmluvy o dielo (ďalej len „zmluva“) za nasledujúcich podmienok:

**Čl. II**

**Predmet zmluvy**

1. Zhotoviteľ sa zaväzuje, že za podmienok dohodnutých v tejto Zmluve vypracuje a dodá objednávateľovi projektovú dokumentáciu stavby.

2. Projektová dokumentácia musí byť vyhotovená podľa platných STN a EN, všeobecne záväzných technických požiadaviek, platných všeobecne záväzných právnych predpisov, prevádzkových a bezpečnostných predpisov, ako aj požiadaviek tejto Zmluvy. Zhotoviteľ zaručuje úplnosť, kvalitu a komplexnosť dokumentácie v rozsahu východiskových podkladov. Technické riešenie bude zodpovedať súčasnej technickej úrovni v súlade s platnými zákonmi a príslušnými STN a EN.

 Projektová dokumentácia bude obsahovať:

* Textovú časť PD
* Výkresovú časť PD
* Rozpočet
* Výkaz-výmer

 Projektová dokumentácia bude vyhotovená v 6 exemplároch + 1x na CD/DVD (formát PDF a rozpočet a výkaz-výmer vo formáte MS Excel). Projektová dokumentácia bude odsúhlasená objednávateľom.

3. Počet vyhotovení projektovej dokumentácie: dokumentácia pre realizáciu stavby 6x v papierovej forme a 1x v elektronickej forme na CD/DVD nosiči vo formáte .pdf a v editovateľných formátoch, v ktorých bola spracovaná (napr. .doc, .xls, .dwg).

4. Zhotoviteľ vykoná dielo osobne, resp. osobami oprávnenými na vykonávanie činností, ktoré súvisia s vykonaním diela. Pri využití iných osôb zhotoviteľ zodpovedá voči objednávateľovi za akékoľvek vady diela alebo akékoľvek iné odchýlky, resp. skutočnosti tak, akoby vykonával dielo osobne.

**Čl. III**

**Cena diela**

1. Za úplné, riadne a včasné vykonanie diela podľa tejto Zmluvy je objednávateľ povinný zaplatiť zhotoviteľovi dohodnutú odmenu (cenu diela) nasledovne:

|  |  |  |  |  |
| --- | --- | --- | --- | --- |
|  | **Stavba** | **Cena v € bez DPH** | **DPH 20%** | **Cena v € s DPH** |
| 1 | Projektová dokumentácia – Kostrová sieť v PSK, časť Nižná Olšava |  |  |  |

2. Cena diela podľa ods. 1 je konečná a obsahuje všetky náklady zhotoviteľa potrebné na riadne zhotovenie diela. Cenu možno zmeniť iba za podmienky písomného súhlasu objednávateľa a v prípadoch, kedy takáto zmena bude nevyhnutná pre riadne vykonanie diela a bude v súlade so zákonom č. 343/2015 Z.z.

**Čl. IV**

**Platobné podmienky a termín dodania**

1. Objednávateľ zaplatí zhotoviteľovi odmenu (cenu diela) vo výške uvedenej v čl. 3 ods. 1 tejto Zmluvy nasledovne:

 1.1. Podkladom pre zaplatenie ceny diela bude jedna faktúra vystavená zhotoviteľom, ktorá musí obsahovať minimálne náležitosti potrebné pre vyhotovenie daňového dokladu podľa zákona č. 222/2004 Z.z. v znení neskorších predpisov. Objednávateľ je oprávnený vrátiť faktúru zhotoviteľovi na prepracovanie, ak neobsahuje všetky náležitosti podľa tejto zmluvy. Vrátením faktúry sa plynutie lehoty splatnosti prerušuje.

 1.2. Zhotoviteľ môže vystaviť faktúru až po protokolárnom odovzdaní diela, pričom objednávateľom podpísaný protokol o odovzdaní diela musí byť prílohou faktúry.

 1.3. Objednávateľ sa zaväzuje uhradiť faktúru v lehote splatnosti 30 dní odo dňa jej doručenia objednávateľovi, resp. do 30 dní odo dňa doručenia opravenej/doplnenej faktúry v prípade jej vrátenia zhotoviteľovi.

2. Zhotoviteľ sa zaväzuje realizovať všetky činnosti tvoriace predmet zmluvy v zmysle článku 2 tejto zmluvy a odovzdať dielo naraz v termíne **najneskôr do 3 kalendárnych týždňov od podpisu Zmluvy na celý predmet zákazky** (ďalej ako „lehota na zhotovenie diela“). Objednávateľ si vyhradzuje právo odstúpiť od zmluvy ak dielo nebude riadne dodané v uvedenom termíne.

**Čl. V**

**Práva a povinnosti zmluvných strán**

1. Zhotoviteľ je povinný postupovať pri plnení svojich záväzkov stanovených touto Zmluvou s odbornou starostlivosťou a v súlade s príslušnou príručkou a/alebo metodickým pokynom pre podanie žiadosti o dotáciu pre Projekt.

2. Objednávateľ sa zaväzuje poskytnúť zhotoviteľovi všetku súčinnosť a všetky informácie, podklady, dokumenty, listiny alebo iné písomnosti, ktoré má k dispozícii a ktoré od neho bude zhotoviteľ požadovať, potrebné na splnenie povinností zhotoviteľa podľa tejto Zmluvy.

3. Pre prípad porušenia povinnosti objednávateľa zaplatiť čo i len časť platby odmeny, sa zmluvné strany dohodli na zmluvnej pokute vo výške 0,1 % z dlžnej sumy za každý deň omeškania so zaplatením dlžnej sumy.

4. Zhotoviteľ je oprávnený použiť na plnenie niektorých alebo všetkých svojich povinností podľa Zmluvy tretiu osobu a za tým účelom uzatvoriť s takouto treťou osobou potrebnú zmluvu. Za výkon činnosti tretej osoby zodpovedá Zhotoviteľ vo vzťahu k Objednávateľovi, akoby konal sám.

5. Zhotoviteľ sa zaväzuje strpieť výkon kontroly/auditu/overovania súvisiaceho s plnením predmetu zmluvy kedykoľvek počas platnosti a účinnosti tejto Zmluvy, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu/overovania sú najmä:

1. Poskytovateľ dotácie a ním poverené osoby,
2. Útvar následnej finančnej kontroly a nimi poverené osoby,
3. Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej komisie a Európskeho dvora audítorov,
6. Osoby prizvané orgánmi uvedenými v písmene a) až e) v súlade s príslušnými právnymi predpismi SR a právnymi aktmi EÚ.

6. Objednávateľ dáva Zhotoviteľovi súhlas v zmysle zákona č. 18/2018 Z.z. o ochrane osobných údajov k spracovaniu osobných údajov Objednávateľa pre vlastné potreby Zhotoviteľa na účely súvisiace s touto Zmluvou a k poskytnutiu osobných údajov Objednávateľa tretím osobám, ktoré budú so Zhotoviteľom na poskytovaní služieb spolupracovať, ktoré sú oprávnené ich ďalej v rozsahu údajov, ktoré Zhotoviteľ získal na základe tejto Zmluvy spracovať na účely súvisiace s touto Zmluvou a to v rozsahu osobných údajov uvedených vo všetkých dokumentoch a informáciách, ktoré Objednávateľ poskytne Zhotoviteľovi podľa tejto Zmluvy. Objednávateľ tiež súhlasí, aby Zhotoviteľ mohol získavať jeho osobné údaje kopírovaním, skenovaním alebo iným zaznamenávaním úradných dokladov a iných dokumentov, ktoré obsahujú osobné údaje na nosič informácií. Zhotoviteľ zároveň dáva objednávateľovi súhlas v zmysle zákona č. 18/2018 Z.z. o ochrane osobných údajov k spracovaniu osobných údajov zhotoviteľa pre potreby objednávateľa vyplývajúce z plnenia tejto zmluvy.

**Čl. VI**

**Záverečné ustanovenia**

1. Táto Zmluva je vyhotovená v 4 vyhotoveniach, z ktorých Zhotoviteľ dostane jedno vyhotovenie a Objednávateľ 3 vyhotovenia.

2. Zmluvné strany majú záujem riešiť všetky svoje spory prednostne mimosúdne. V prípade ak spory nebude možné odstrániť dohodou, zmluvné strany sa dohodli, že všetky spory, ktoré medzi nimi vzniknú z právnych vzťahov vyplývajúcich z tejto Zmluvy alebo v súvislosti s ňou sa budú rozhodovať výlučne na mieste, vecne a funkčne príslušnom všeobecnom súde.

3. Zmluva je uzavretá okamihom podpisu oboch zmluvných strán. Zmluva nadobudne v súlade s ustanovením § 47a Občianskeho zákonníka účinnosť dňom nasledujúcim po dni jej zverejnenia na webom sídle Objednávateľa.

4. Zmluvné strany vyhlasujú, že si Zmluvu prečítali, všetky jej ustanovenia sú im jasné a zrozumiteľné, pričom vyjadrujú ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

**Za objednávateľa: Za Zhotoviteľa:**

V Nižnej Olšave, dňa ................................. V ................................., dňa .......................

....................................................................... ....................................................................

 Ing. Igor Madzin Konateľ spoločnosti

 Starosta obce Nižná Olšava

Príloha č. 1 – Návrh na plnenie kritérií